ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660026952

ขอให้แก้ไขปัญหากลิ่นควันเหม็นรบกวนจากการสตาร์ทรถและเร่งเครื่องรถยนต์ของอาจารย์ใหญ่ โรงเรียน..... (พ่วงเจริญอุปถัมภ์) ซอย 45 แขวงสนามบิน เขตดอนเมือง กรุงเทพมหานคร เนื่องจากผู้ร้องแจ้งว่าโรงเรียนดังกล่าวมีอาจารย์จอดรถภายในโรงเรียนฯ เป็นจำนวนมาก โดยอาจารย์ใหญ่จะมีการสตาร์ทรถเป็นชั่วโมงลักษณะเป็นการประชดคนที่แจ้งเรื่องจากปัญหาดังกล่าว (ตามผู้ร้องแจ้ง) ซึ่งผู้ร้องเห็นว่าทางโรงเรียนควรมีการใช้รถส่วนกลาง และควรที่จะลดปริมาณการใช้รถยนต์ให้น้อยลง เพื่อช่วยปัญหาฝุ่น PM 2.5 พบเห็นมาเป็นระยะเวลาประมาณ  2 ปี เบื้องต้นแจ้งรายงานผลการปฏิบัติงานจากกรุงเทพมหานคร ตามเลขที่รับแจ้ง Traffy Fondue (LJCMAG) ให้ผู้ร้องทราบว่า โดยสำนักงานเขตดอนเมือง ฝ่ายการศึกษาได้เข้าพื้นที่เพื่อตรวจสอบเรื่องร้องเรียนเรียบร้อยแล้ว - ไม่พบว่ามีการจอดติดเครื่องยนต์ภายในบริเวณโรงเรียนตามที่ร้องเรียน แต่ได้แจ้งเรื่องกับผู้บริหารสถานศึกษาให้ทราบถึงกรณีดังกล่าวแล้ว - การใช้รถส่วนกลางตามที่ผู้ร้องเรียนแนะนำยังไม่สามารถทำได้ เนื่องจากทางกรุงเทพมหานครยังไม่มีนโยบายการใช้รถส่วนกลางแก่ข้าราชการครูและโรงเรียน ทางฝ่ายการศึกษาจะนำข้อแนะนำดังกล่าวไปปรึกษากับผู้บริหารของกรุงเทพมหานครต่อไป - ปัญหาฝุ่น PM 2.5 : ข้อมูลกรมควบคุมมลพิษ ระบุว่าต้นกำเนิดฝุ่นพิษ PM 2.5 กว่า 60% เกิดจากเครื่องยนต์ดีเซล ที่มีการเผาไหม้เชื้อเพลิงที่ไม่สมบูรณ์ และอีกราว 35% มาจากการเผาขยะในที่โล่งแจ้งและการก่อสร้าง ฝ่ายการศึกษาได้กำชับให้ข้าราชการครูที่ใช้เครื่องยนต์ดีเซลหมั่นตรวจสอบรถยนต์ส่วนบุคคลให้อยู่ในสภาพดีอยู่เสมอ แต่ผู้ร้องแจ้งว่าในช่วงเช้าก่อนเข้าเรียน (ไม่ทราบช่วงเวลาที่แน่ชัด) พบว่าการสตาร์ทรถและเร่งเครื่องรถยนต์ของอาจารย์ใหญ่อยู่เป็นประจำเช่นเดิม จนถึง  อีกทั้งผู้ร้องแจ้งว่า ปัจจุบัน (วันที่  3 กรกฎาคม 2566) พบว่าทางโรงงานมีการรื้อโดม ภายในโรงเรียนในระหว่างที่เด็กนักเรียนอยู่ในโรงเรียน ทำให้เกิดเสียงดังรบกวนและเกรงว่าจะเป็นอันตรายแก่เด็กนักเรียนด้วย จึงประสงค์ให้หน่วยงานที่เกี่ยวข้องลงพื้นที่ตรวจสอบและแก้ไขปัญหาการสตาร์ทรถและเร่งเครื่องรถยนต์ฯ ให้อีกครั้ง

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata